Mogens Andreasen (UP), 2001-01-23:
Jeg vil gerne sige om den her redegørelse, at jeg synes, den
er ganske udmærket som et værktøj til at få nedbragt ulykkerne på vejene.
Det er vigtigt for os, at vi får bremset for høj hastighed.
Det er vigtigt for os, at vi får bremset spirituskørsel, og det er vigtigt for os, at bilisterne overholder reglerne om, at sikkerhedsudstyret skal bruges.
Men på ét område er jeg ikke enig: Jeg mener ikke, at den automatiske fotoovervågning hører hjemme på en motorvej.
Jeg mener, at motorvejene er det mest sikre, man kan køre på, og derfor er jeg også meget glad for, at regeringen nu satser på en udvidelse af Sydmotorvejen og af Holbækmotorvejen omkring Roskilde, og at man også tager fat på at få S-tog til Roskilde. Jeg tror også, at de ting vil have indvirkning på trafiktætheden og antallet af ulykker, der kan ske, når man ikke får de overhalinger på motorvejen, som vi ser i dag.
Det ved alle.
Jeg ser det, når jeg kører på motorvejen, og jeg tror også, alle andre ser, at meget, meget få bilister overholder 110 km/t på motorvej.
Derfor synes jeg også, at det er rimeligt, at vi hæver hastighedsgrænsen på motorveje til 130 km/t. Jeg mener også, at når man udvider motorvejene og forbedrer S-togsforbindelsen for de mange pendlere, som skal til København, så opnår man også mindre trafik på vejene.
mere sikkert.
Jeg tror, at det vil være med til at begrænse ulykkerne.
Men det primære er naturligvis, at man holder hastigheden på det, der er tilladeligt og lovligt.
Man kan ikke bare sætte sig ind i bilen og træde på speederen uden hensyn til andre mennesker og uden hensyn til hvilke trafikulykker, man kan komme til at være årsag til, hvor folk både kan komme til skade og blive dræbt.
Jeg har selv prøvet det for præcis 1 år siden i overmorgen.
En bilist, der kom kørende ude ved Vasbygade, kørte over for rødt lys med 80 km/t, og det var en lastvogn på 6 t. Jeg syntes, det var totalt vanvittigt, at manden kørte sådan inde i byen.
Det er det, vi skal undgå.
Vi skal undgå, at bilister prøver på at nå over i lyskrydsene.
Altså det røde lys betyder, at man stopper.
Masser af bilister tager chancen.
Det ser vi hver dag.
den trafik med bare at køre over og tage chancer.
Det koster mange penge, når vi får tilskadekomne, og det betyder sorg hos dem, der mister et familiemedlem.
Når vi taler om sikkerhed i trafikken, er det jo også sådan, at man både i amter og kommuner er meget opmærksomme på at lave sikkerhedsregler og omlægge vejkryds, der er farlige.
Man sørger for at lægge sensorer i vejen, så der kommer en regulering af lyssignalerne, som gør, at folk bliver mere opmærksomme, når de kommer til et kryds.
Man gør også det, at man laver indsnævringer, man laver fælles vejsving, hvor man skal ind i båse, og hvor man så har et stop for dem, der kører ligeud.
Det sænker hastigheden, og det begrænser også mulighederne for ulykker.
Alligevel må vi se, at nogle amter, bl.a. mit eget amt
på Køgevejen, har lavet nogle foranstaltninger, som virker stik modsat af, hvad man havde forventet.
Man har lavet det sådan med to veje til venstresving, og så skal folk, når de kommer og kører i to baner op til de to venstresving, pludselig ind i den inderste bane.
Det betyder, at en masse, som ikke er kendt på stedet, er uopmærksomme og braser ind i dem, der kører ind i den inderste bane.
Det har jeg selvfølgelig også taget fat på.
Det skal ændres, for det kan ikke være rigtigt, at man presser folk den ene vej og samtidig presser nogle andre til at køre uforsvarligt ved at forsøge at komme ind mellem de bilister, som kører i den inderste bane.
Men der er ikke nogen tvivl om, at vi skal være opmærksomme.
Specielt synes jeg, at det er meget vigtigt, at spritbilister simpelt hen bliver afklapset hårdt og brutalt, når de overtræder loven om promillekørsel.